

הכנסת

כ"ה בתמוז התשע"ה

12 ביולי, 2015

**873**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

הצורך בתכנון תחבורתי הולם בפ"ת לאור תנופת הבנייה ופינוי מחנה סירקין

דברי הסבר:

בעוד חודשים ספורים יושלם אכלוסם של אלפי דירות מגורים חדשות בפ"ת ובסביבתה הקרובה. פ"ת שבעשר השנים האחרונות הוסיפה לאוכלוסייתה כ- 80000 אלף נפש, נמצאת בשלישיה הפותחת של שיאניות הבנייה, אך תושביה סובלים כבר היום מעומסי תנועה כבדים שצפויים להתגבר בקרוב לאור תנופת הבניה הצפויה.   
  
בעוד מספר חודשים יאוכלסו מגדלי דיור רבים באזור (בתי המגדלים הסמוכים לצומת נחלים , בשכונת אם המושבות, ובערים הסמוכות – קרית אונו וגני תקווה) הצפויים להחמיר את הבעיה. כמו גם, תכנית פינוי מחנה סירקין לטובת הקמת 12 אלף יחידות דיור מגיעה לשלבים מתקדמים, כך שזו נקודת זמן קריטית לבחינת משמעות האכלוס על התחבורה, ולווידוא כי ישנו תכנון תחבורתי ההולם ותואם את גדילת האוכלוסין.   
  
פתרון מצוקת הדיור והורדת מחירי הדיור הינו משימה לאומית חשובה והכרחית, ומנגד יש לוודא כי הדבר יעשה באופן הכרחי ולוודא כי יהיה איזון הולם בין תכנון הדיור לתכנון התחבורתי. לאור זאת ולאור דחיפות הזמנים, יש לקיים דיון בוועדה בהקדם.

בכבוד רב,

חבר הכנסת עמר בר-לב